Ulrich

Ul(l)rich on Saksamaalt Brandenburgist pärit baltisaksa suguvõsa.

Ulrichite perekonna kolm venda, kes olid Baltimaade suguvõsa alusepanijad:
 Johann Ulrich (1572–1642) oli Kuramaa hertsog Wilhelmi sekretär aastatel 1600–1607, Riia bürgermeister (1622) ja Riia linna saadik Stockholmi riigipäeval, 1624. aastal sai ta Rootsi kuningalt Gustav II Adolfilt kingituseks Ruila mõisa ja aadlitiitli. 1632. aastal omandas ta ka Reola mõisa Liivimaal.
 Peter Ulrich (surnud 1652) oli Kuldiga linna kodanik, ning teda on mainitud esmakordselt 1607. aastal, 1617. aastaks oli ta tõusnud  Kuldiga linna raehärraks ja aastatel oli aastatel 1636–1652 Kuldiga bürgermeistriks;
 Kolmas vend Thomas Ulrich oli samuti Kuldiga kodanik.

Suguvõsa oli immatrikuleeritud Eestimaa (Nr.129) ja Liivimaa (Nr.285) rüütelkonda.

Suguvõsa liikmeid

Johann Ulrichil olid pojad Wilhelm ja Johann, kes panid aluse suguvõsa Lohu ja Ruila harule.

Lohu liin
Wilhelm Ulrich (umbes 1604–1661), Eestimaa maanõunik, Tallinna asehaldur, Tallinna linnusekohtu assessor ja president. Harjumaal Ruila, Lohu ja Tuhala, Tartumaal Reola ja Toykala mõisa pärushärra, ning Laitse ja Ohukotsu härra.
Johann Wilhelm von Ulrich (suri 1709), Pilkuse liin
Jobst Friedrich von Ulrich
Ewert Gustav von Ulrich (surnud 1707), meeskohtunik, Laitse, Munalaskme ja Lohu mõisnik
Karl Gustav von Ulrich (1677–1730), kindraladjutant ja laevastiku kaptenkomandör
Jakob Heinrich von Ulrich (maetud 1743), Eestimaa rüütelkonna peamees, maanõunik ja konsistooriumi president. 
Friedrich Johann von Ulrich (1717–1770), Eestimaa rüütelkonna sekretär ja peamees.
Gustav Reinhold von Ulrich, Eestimaa rüütelkonna peamees, maanõunik ja Ülemmaakohtu president.

Ruila liin
Johann von Ulrich (maetud 1653), Johann Ulrichi poeg, Ruila ja Nurme mõisnik,
Johann Jürgen von Ulrich, Ruila, Nurme ja Haiba mõisnik, rittmeister, meeskohtu assessor 1661–63
Hermann Ewert von Ulrich (surnud 1710), Rootsi sõjaväelane.
Gustav von Ulrich (surnud 1710), Ruila ja Haiba mõisnik, leitnant
Adam Gustav von Ulrich (1710–1767), Ruila ja Haiba mõisnik, maanõunik
Friedrich Johann von Ulrich (1744–1801), Ruila, Haiba ja Laitse mõisnik, major, Ülemmaakohtu assessor

Pilkuse liin
Johann Wilhelm von Ulrich (suri 1709), Reola mõisnik.
Gustav Friedrich von Ulrich, Kurpfalzi ooberst, Reola mõisnik
Jacob Reinhold von Ulrich, leitnant, Pilkuse (Bremenhof) mõisnik Otepää kihelkonnas 
Carl Gustav von Ulrich, major, kreisi peamees (kreishauptmann), Pilkuse mõisnik  
Gustav von Ulrich, ooberst, Pilkuse mõisnik

Vaata ka
Ulrichen, Liivimaa rüütelkonda (Nr.220) kuulunud Riia raesuguvõsa, Rootsi aadel 1612 kuni 1632.
Ulrich a.d. H. Wahenorm, Liivimaa (Nr.284) ja Eestimaa (Nr.320) rüütelkonda kuulunud, Pärnumaa Vahenurme mõisa aadlisuguvõsa. 
Johann Andreas Ludwig von Ulrich (1687–1751), Preisimaa ja hiljem Venemaa ohvitser, Pärnu garnisoni ooberstleitnant
Johann Ludwig von Ulrich (surnud 1793 Pärnus), 1778/80. aastast Vahenurme mõisa omanik, Vene teenistusaadel
Cornelius Eduard von Ulrich (1770–1844), kapten, Vahenurme mõisa omanik kuni 1816
Romeo von Ulrich (1809–1884), insener-kindral (ru)
Wilhelm von Ulrich (1810–1891), Venemaa kindralleitnant ja Eestimaa kuberner.
Vassili Ulrich (1899–1951), Nõukogude riigitegelane, NSV Liidu Ülemkohtu Sõjakolleegiumi esimees (1926–1948).

Viited 

Eestimaa aadlisuguvõsad
Liivimaa aadlisuguvõsad
Rootsi aadlisuguvõsad